காஞ்சிபுரம் எமதரும லிங்கேசுவரர் கோயில்

இறைவர், வழிபட்டோர் 
 இறைவர்:       எமதரும லிங்கேசுவரர்.
 வழிபட்டோர்: எமன்.

 தல வரலாறு 
இங்கே எமதர்மர் சிவலிங்கத்தைப் பிரதிட்டை செய்து வழிபட்டார். மகிழ்ந்த இறைவன் எமதருமனுக்கு காட்சி தந்து, தென்றிசைக்கு கடவுளாகும் காவலையும் தந்து, அத்துடன் "தம்மை வணங்கும் அடியார்களையும் தண்டிக்கலாகாது" என பணித்தார் என்பது இத்தல வரலாறு.

 தல பதிகம் 
 பாடல்: (இயமன் வழிபாடு)
அங்கவை வழங்கிக் கடவுளர்க் காசான் ஆம்பெருந் தகைமையும் 
நல்கிச், சங்கவெண் குழையான் இலிங்கத்தின் மறைந்தான் தருமன்அங் 
கெய்திஏத் தெடுப்பப், புங்கவன் தோன்றித் தென்திசைக் கிறையாம் 
புரவளித் தெமைவணங் குநர்க்கு, மங்கருந் தண்டம் இயற்றில் அன் 
றுனக்கு மாளும் இப் பதமென விடுத்தான்.

 பொழிப்புரை:   
அவ்வரங்களை அருள் செய்து தேவர்களுக் காசாரியனாம் பெருந்தகுதியையும் தந்து வெள்ளிய சங்கக் காதணியினனாகிய பெருமான் 
சிவலிங்கத்தில் மறைந்தருளினன். இயமன் அத்தலத்தினை அடைந்து துதிப்பப் பெருமான் எழுந்தருளித் தென்திசைக் கிறைவனாம் காவலைத் 
தந்தருளி ‘எம்மை வணங்கும் அடியவர்க்கு மங்குதற்குரிய கடுந்தண்டனை இயற்றின் அன்றே இப்பதவி உனக்ககலும்’ எனக்கூறி விடுத்தனன்.tamilvu.or | காஞ்சிப் புராணம் | காயாரோகணப் படலம் | பாடல் 13 | பக்கம்: 256

 அமைவிடம் 
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான காஞ்சிபுரத்தின் தென்மேற்கு பகுதியில் வேகவதி ஆற்றின் கரையில் பிள்ளையார்பாளையம் தாயார் குளத்தின் மேற்குக் கரையில் எமதரும லிங்கேசம் காயாரோகணத்தின் அருகில்   உள்ளது மேலும்,  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் தென்மேற்கு 2 கிலோமீட்டர் தொலைவில்  இக்கோவில் அமைந்துள்ளது. templesinsouthindia.com | காஞ்சிபுர சிவலிங்கங்கள் | காயாரோகணம்.

 மேற்கோள்கள் 

 புற இணைப்புகள் 
 காஞ்சி கோயில்களின் சாலைகள் வரைபடம்.
  (எமதருமலிங்கேசம்) எமதரும லிங்கேசுவரர் கோயில் படிமம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்